AMALẼHE VA PULA
Nye ci Ñuatisa Oku Pekela Otembo Ya Sokiyiwa?
Embimbiliya li popia hati: “
Epupu limuamue kumue loku tula utima lia velapo, apupu avali kumue lupange kuenda asakalalo esanda a sule.” (Ukundi 4:6) Nda ku pekela otembo ya sokiyiwa ovina o linga ka vi tundi ciwa.
●“Eci si pekela otembo ya sokiyiwa si kala ciwa. Si tẽla oku tiamisila utima kovina ndi linga!—Rachel, o kuete 19 kanyamo.”
“Toke kowola ya 2 kekumbi ndi yeva ekavo lialua okuti osimbu ndi sapela la vakuetu mekela!”—Cristina, o kuete 19 kanyamo.
Ove o sukila oku pekela otembo ya sokiyiwa? Kũlĩhĩsa eci amalẽhe vamue va siata oku linga.
Yuvula oku pekela ekumbi lianda. Catherine, o kuete 18 kanyamo wa popia hati: “
Nda siata oku likolisilako oco mekele selo.”
Ku ka suñinye toke eci ekumbi lienda. Richard o kuete 21 kanyamo wa popia hati: “
Olonjanja vimue akamba vange vo kosikola va ndi telefonalela ale va numisa asapulo cina okuti ekumbi lianda. Vokuenda kuotembo, nda fetika oku va teta kobamgulo, kuenje mekelako.”
Olonjanja viosi likolisilako oku pekela votembo wa sokiya. Jennifer, o kuete 20 kanyamo, wa popia hati: “
Oloneke viosi nda siata oku pekela kuenda oku pasuka kelivala limuamue.”
Etosi lia velapo: Likolisilako oku pekela ci soka 8 kolowola.
O ka kuata onima nda wa kapako olonumbi via sunguluka oco o pekele otembo ya sokiyiwa. Ivaluka okuti:
Oku kuata uhayele uwa ci ka ku kuatisa oku kuata eposo liwa, oku liyeva ciwa kuenda oku kuata onima yiwa kovina o linga.
Erin o kuete 19 kanyamo, wa popia hati: “
Kovina viosi o linga komuenyo, ove muẽle o sukila oku tata ciwa uhayele wove.”
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn